митническите органи на държавите членки на валидна търговска фактура, която е в съответствие с изискванията, определени в приложение II. Ако такава фактура не бъде представена, се прилага митническата ставка, наложена с параграф 1.
 Член 3
 1. Обхватът на окончателното антидъмпингово мито, определено в член 1, параграф 2, се разширява, за да включва вноса на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, общоизвестни като „биодизел“, в смес с тегловно съдържание 20 % или по-малко на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, с произход от Съединените американски щати и понастоящем класирани в кодове по КН ex 1516 20 98 (код по ТАРИК 1516209830), ex 1518 00 91 (код по ТАРИК 1518009130), ex 1518 00 99 (код по ТАРИК 1518009930), ex 2710 19 43 (код по ТАРИК 2710194330), ex 2710 19 46 (код по ТАРИК 2710194630), ex 2710 19 47 (код по ТАРИК 2710194730), ex 2710 20 11 (код по ТАРИК 2710201130), ex 2710 20 16 (код по ТАРИК 2710201630), ex 3824 99 92 (код по ТАРИК 3824999220) и ex 3826 00 90 (код по ТАРИК 3826009030).
 Антидъмпинговото мито върху смесите се прилага пропорционално на общото тегловно съдържание на моноалкилни естери на мастни киселини и на парафинови газьоли, получени посредством синтез и/или хидрообработка, от неизкопаем източник (биодизелово съдържание) в сместа.
 2. Прилагането на индивидуалната митническа ставка, определена за посочените в член 1, параграф 2 дружества, зависи от представянето пред митническите органи на държавите членки на валидна търговска фактура, която е в съответствие с на изискванията, посочени в приложение III. Ако такава фактура не бъде представена, се прилага митническата ставка, приложима съгласно член 1, параграф 2 за „всички други дружества“.
 Член 4
 1. Исканията за освобождаване от митото, чийто обхват е разширен по силата на член 2, параграф 1 и член 3, параграф 1, се изготвят в писмена форма на един от официалните езици на Европейския съюз и трябва да бъдат подписани от лице, упълномощено да представлява субекта, искащ освобождаването. Искането трябва да бъде изпратено на следния адрес:
 European Commission
 Directorate-General for Trade
 Directorate G
 Rue de la loi 170, CHAR 04/034
 1049 Brussels
 BELGIUM
 Електронна поща: TRADE-TDI-INFORMATION@ec.europa.eu
 2. В съответствие с член 13, параграф 4 от Регламент (ЕС) 2016/1036 Комисията след консултация с Консултативния комитет може да вземе решение за освобождаване от митото, чийто обхват е разширен по силата на член 2, параграф 1 и член 3, параграф 1, на вноса, осъществяван от дружества, които не заобикалят антидъмпинговите мерки, наложени с член 1.
 Член 5
 В случаите, когато стоките са били повредени преди допускането им за свободно обращение и следователно действително платената или подлежащата на плащане цена се изчислява пропорционално за определяне на митническата стойност в съответствие с член 131, параграф 2 от Регламент за изпълнение (ЕС) 2015/2447 на Комисията (22), размерът на антидъмпинговото мито, определен в членове 1, 2 и 3, се намалява с процент, който отговаря на дела на действително платената или подлежащата на плащане цена.
 Освен ако е предвидено друго, се